|  |  |
| --- | --- |
| REPUBLIKA HRVATSKA |  |
| VARAŽDINSKA ŽUPANIJA |  |
| GRAD IVANEC |  |
| GRADSKO VIJEĆE |  |

KLASA: 340-01/13-01/07

URBROJ: 2186/012-13-1

Ivanec, 20. ožujka 2013.

Na temelju članka 109. stavka 1. i 2. Zakona o cestama (»Narodne novine«, broj 84/11 i 22/13) i članka 35. Statuta Grada Ivanca („Službeni vjesnik Varaždinske županije“, broj 21/09), Gradsko vijeće Grada Ivanca na 34. sjednici održanoj 20. ožujka 2013. godine, donosi

**O D L U K U**

**o izmjenama i dopunama Odluke o nerazvrstanim cestama**

**Članak 1.**

U Odluci o nerazvrstanim cestama („Službeni vjesnik Varaždinske županije“ broj 44/11, 34A/12) članak 6. Odluke mijenja se i glasi:

„Za potrebe upravljanja nerazvrstanim cestama i njihovog održavanja ustrojava se jedinstvena baza podataka o nerazvrstanim cestama, sa nazivima, oznakama i vrstama nerazvrstanih cesta, upisanih u popis nerazvrstanih cesta.

Popis nerazvrstanih cesta i grafički prikazi sadržani su u Dodatku I. Odluke i njezin su sastavni dio.

Za ažuriranje Dodatka I. ove Odluke nadležan je Upravni odjel za urbanizam, komunalne poslove i zaštitu okoliša Grada Ivanca.“

**Članak 2.**

Ova Odluka stupa na snagu osmog dana od dana objave u Službenom vjesniku Varaždinske županije.

PREDSJEDNIK GRADSKOG

 VIJEĆA IVANEC

 Čedomir Bračko